അമാലേക്യർ ഒരു പ്രാചീന ഒരു നാടോടി ജനവർഗമായിരുന്നു. പഴയനിയമത്തിലെ ഉല്പത്തിപുസ്തകത്തിലും പുറപ്പാടു പുസ്തകത്തിലും ഇവരെപ്പറ്റി പ്രസ്താവനകളുണ്ട്. ഏദോമ്യരുടെ ഒരു ശാഖയാണ് അമാലേക്യർ എന്ന് ഉത്പത്തിയിലും (36 : 12) നരവംശ ശാസ്ത്രപഠനങ്ങളിലും കാണുന്നു. ന്യായാധിപപുസ്തകമനുസരിച്ച് ഇവർ എഫ്രയീം വർഗവുമായി ബന്ധപ്പെട്ടവരാണ് (12:15). <MASK> ശത്രുക്കളായിട്ടാണ് അമാലേക്യർ പൊതുവേ ചിത്രീകരിക്കപ്പെട്ടിട്ടുള്ളത്. ഈജിപ്റ്റിൽനിന്നും ജോർദാനിൽ നിന്നും വലിയകൂട്ടമായി ജനങ്ങൾ പലായനം നടത്തിയകാലത്ത് അമാലേക്യർ പലസ്തീൻ നാടിന്റെ തെക്കൻ ഭാഗങ്ങളിൽ വസിച്ചിരുന്നു. ജറുസലേമിന് പടിഞ്ഞാറുള്ള താഴ്വരപ്രദേശങ്ങളിലും ഇവർ താമസിച്ചിരുന്നുവെന്ന് വേദപുസ്തകത്തിൽ രേഖപ്പെടുത്തിയിട്ടുണ്ട്. ഇസ്രായേല്യർ ഈജിപ്തിൽനിന്നും കാനാനിലേക്ക് തിരിച്ചപ്പോൾ അമാലേക്യർ അവരെ പീഡിപ്പിച്ചതായും ഈ ശത്രുതയുടെ ഫലമായി അമാലേക്യരുടെ ഓർമയെ ആകാശത്തിൻകീഴിൽനിന്നും മായിച്ചുകളയേണം എന്ന് കല്പനകൾ ഉണ്ടായതായും ആവർത്തനപുസ്തകം (25 : 17-19) പറയുന്നു. അമാലേക്യർ ഇസ്രായേല്യരുമായി യുദ്ധം നടത്തിയതായി സംഖ്യാപുസ്തകത്തിലും പുറപ്പാടു പുസ്തകത്തിലും പ്രസ്താവിച്ചിട്ടുണ്ട്. (പുറപ്പാട് 17 : 8-16). യോശുവ അമാലേക്യരെ തോല്പിച്ചിട്ടുണ്ട്.
അമാലേക്യർ
ഇസ്രായേലിന്റെ ജറുസലേമിന് ഈജിപ്റ്റിൽനിന്നും ബഠിംഡാ